stanford-oval/wikipedia huggingface dataset:
ตรุษเกาหลี
ขนบธรรมเนียม

วันขึ้นปีใหม่ของชาวเกาหลีโดยปกติจะเน้นเป็นวันหยุดครอบครัวแบบชาวตะวันออกที่มักใช้เวลาดังกล่าวเพื่อเดินทางกลับไปบ้านเกิดของตน เพื่อไปเยี่ยมครอบครัวและญาติๆของพวกเขาเพื่อทำพิธีบูชาบรรพบุรุษที่รู้จักกันในชื่อ ชารเย (차례) ชาวเกาหลีจำนวนมากแต่งกายด้วยชุดฮันบกสีสันงดงาม ส่วนต็อกกุก (떡국) ซึ่งเป็นซุปกับเค้กข้าว เป็นอาหารที่มักนำมาเสิร์ฟโดยทั่วไป
ชาวเกาหลีจำนวนมากทำการต้อนรับปีใหม่ (ทั้งแบบตะวันตกและแบบจันทรคติ) โดยเดินทางไปยังชายฝั่งตะวันออกอย่างเช่นคังนึง กับทงแฮ ใน จังหวัดคังว็อน ที่ซึ่งพวกเขามักจะเห็นแสงแรกอรุณรุ่งในวันขึ้นปีใหม่
ขนบธรรมเนียม > เกมพื้นบ้าน

มีเกมแบบประเพณีดั้งเดิมจำนวนมากที่มีความเกี่ยวข้องกับวันปีใหม่ของชาวเกาหลี อย่างเกมกระดานสำหรับครอบครัวที่มีชื่อว่า ยุนโนรี (윷놀이) ก็ยังเป็นกิจกรรมสันทนาการที่นิยมอยู่ และผู้ชายจะมีการเล่นว่าวรวมถึงการเล่น เชกีชากี (제기차기) ซึ่งเป็นเกมที่ใช้วัตถุขนาดเบาซึ่งห่อคลุมด้วยกระดาษหรือผ้า และจากนั้นนำมาเตะเล่นกันเหมือนฟุตแบ็กที่เป็นบอลผ้าขนาดเล็ก ในขณะที่ผู้หญิงหรือเด็กผู้หญิงอาจจะมีการเล่น นอลตวีกี (널뛰기), เกมกระโดดบนไม้กระดานหกที่เรียกว่า ชีโซ (시소) ขณะที่เด็กปั่น แพงี (팽이)
ขนบธรรมเนียม > การทักทาย

จากการที่ผู้คนต่างมีความต้องการความเจริญรุ่งเรืองและมีโชค คำอวยพรในวันปีใหม่จึงมีความว่า "แซแฮ พก มานี พาดือเซโย" (새해 복 많이 받으세요) อันเป็นการให้พรต่อบิดามารดาเพื่อให้ท่านเหล่านั้นมีความสุขในช่วงปีใหม่
แหล่งข้อมูลอื่น

Seollal (Korean New Year) เก็บถาวร 2012-06-10 ที่ เวย์แบ็กแมชชีน
Seollal fête — A stunning visual of Korean culture, The Arkansas Travelerเก็บถาวร 2007-04-23 ที่ เวย์แบ็กแมชชีน, thetraveleronline.com
Seollal, Lunar New Year's Day เก็บถาวร 2008-03-17 ที่ เวย์แบ็กแมชชีน, Tour2Korea.com
Korean Festival: Seol - Lunar New Year: the Most Important Korean Holidays เก็บถาวร 2012-03-19 ที่ เวย์แบ็กแมชชีน, clickasia.co.kr
คลิปช์

โลโก้คลิปช์
คลิปช์ (อังกฤษ: Klipsch) เป็นเครื่องเสียงระดับสูงจากสหรัฐอเมริกา บริษัทก่อตั้งในเมืองโฮป รัฐอาร์คันซอ โดย พอล คลิปช์ ในชื่อ คลิปช์แอนด์แอซโซซิเอตส์ (Klipsch and Associates) ในปี พ.ศ. 2489 (ค.ศ. 1946) โดยในปัจจุบันสำนักงานใหญ่ย้ายมาอยู่ที่เมืองอินเดียแนโพลิส ในรัฐอินดีแอนา สินค้าหลักของคลิปช์คือ ลำโพงเครื่องเสียงที่ใช้ตามบ้าน
แหล่งข้อมูลอื่น

เว็บไซต์อย่างเป็นทางการ
กฎหมายไทย

กฎหมายไทยเป็นแบบซีวิลลอว์ แต่ก็ได้รับอิทธิพลจากคอมมอนลอว์ (ดูระบบกฎหมายโลก)
บ่อเกิดแห่งกฎหมาย

ราชอาณาจักรรัตนโกสินทร์และสี่ราชอาณาจักรก่อนหน้าซึ่งนับตามแบบ ที่เรียกรวม ๆ ว่าสยามนั้น มีรัฐธรรมนูญซึ่งมิได้จัดทำประมวลกฎหมายเป็นส่วนใหญ่จนปี 2475 ในคำปรารถถึงประมวลกฎหมายอาญาซึ่งประกาศใช้เมื่อวันที่ 1 เมษายน 2451 และมีผลใช้บังคับเมื่อวันที่ 21 กันยายน พระมหากษัตริย์ตรัสว่า "ในสมัยโบราณ พระมหากษัตริย์แห่งชาติสยามปกครองราษฎรของพระองค์ด้วยกฎหมายซึ่งเดิมมาจากมนูธรรมศาสตร์ ซึ่งขณะนั้นเป็นกฎหมายที่ใช้ทั่วไปในหมู่ชาวอินเดียและประเทศเพื่อนบ้าน"
บ่อเกิดหลักของกฎหมายไทยมีดังนี้
รัฐธรรมนูญแห่งราชอาณาจักรไทย กฎหมายอื่นจะขัดหรือแย้งกับรัฐธรรมนูญที่ใช้ฉบับปัจจุบันมิได้
พระราชบัญญัติและบทกฎหมาย ซึ่งหลายฉบับสร้างและแก้ไขเพิ่มเติม เช่น กฎหมายแพ่งและพาณิชย์ กฎหมายที่ดิน ประมวลรัษฎากร กฎหมายวิธีพิจารณาความแพ่ง กฎหมายวิธีพิจารณาความอาญา กฎหมายแพ่งแผนกคดีเมือง กฎหมายระหว่างประเทศแผนกคดีบุคคล กฎหมายแรงงาน และพระธรรมนูญศาลยุติธรรม เป็นต้น
ฐานเกี่ยวกับการศาลในประเทศไทยไม่ผูกพัน ศาลไม่ถูกผูกพันให้ยึดคำวินิจฉัยของศาลเอง ศาลระดับล่างไม่ถูกผูกพันให้ยึดบรรทัดฐานที่ศาลระดับสูงกว่ากำหนด ทว่า กฎหมายไทยได้รับอิทธิพลจากบรรทัดฐานคอมมอนลอว์ ฉะนั้น ศาลจึงได้รับอิทธิพลอย่างมากจากคำวินิจฉัยก่อน ๆ หรือคำวินิจฉัยของศาลระดับสูงกว่า ศาลฎีกาจัดพิมพ์คำวินิจฉัยของศาลเอง เรียก "คำพิพากษาศาลฎีกา" ซึ่งมักใช้เป็นอำนาจชั้นรองและกำหนดเลขตามปีที่ออก ศาลปกครองและศาลรัฐธรรมนูญ
กฎหมายแพ่ง

ในปัจจุบัน กฎหมายแพ่งและกฎหมายพาณิชย์ของประเทศไทย ได้บัญญัติรวมเป็นกฎหมายฉบับเดียวกัน เรียกชื่อว่า "ประมวลกฎหมายแพ่งและพาณิชย์" แบ่งออกเป็น 6 บรรพ คือ บรรพ 1 ว่าด้วยหลักทั่วไป บรรพ 2 ว่าด้วยหนี้ บรรพ 3 ว่าด้วยเอกเทศสัญญา บรรพ 4 ว่าด้วยทรัพย์สิน บรรพ 5 ว่าด้วยครอบครัวและบรรพ 6 ว่าด้วยมรดก
เหตุที่ประเทศไทยมีการจัดทำประมวลกฎหมายโดยการนำเอากฎหมายแพ่งมารวมกับกฎหมายพาณิชย์เป็นฉบับเดียวคล้ายกับประมวลกฎหมายแพ่งและพาณิชย์ของประเทศสวิสเซอร์แลนด์ โดยไม่ได้แยกเป็นประมวลกฎหมายแพ่งเล่มหนึ่งและประมวลกฎหมายพาณิชย์อีกเล่มหนึ่งดังเช่นประเทศเยอรมัน ฝรั่งเศส อิตาลี ญี่ปุ่น เพราะการค้าพาณิชย์ในขณะที่ร่างกฎหมายยังไม่เจริญก้าวหน้า อีกทั้ง หลักทั่วไปบางอย่างในกฎหมายแพ่งก็สามารถนำไปใช้กับกฎหมายพาณิชย์ได้ ความจำเป็นที่จะต้องแยกกฎหมายพาณิชย์ออกจากกฎหมายแพ่งโดยจัด
กฎหมายมหาชน > รัฐธรรมนูญ

รัฐธรรมนูญแห่งราชอาณาจักรไทยเป็นกฎหมายสูงสุดของประเทศไทยซึ่งอยู่เหนือกว่ากฎหมายที่รัฐสภาออก รัฐธรรมนูญฉบับล่าสุด คือ รัฐธรรมนูญแห่งราชอาณาจักรไทย พุทธศักราช 2560 ศาลรัฐธรรมนูญมีเขตอำนาจวินิจฉัยชี้ขาดความชอบต่อรัฐธรรมนูญ (constitutionality) ของพระราชบัญญัติ พระราชกฤษฎีกา ร่างกฎหมาย การแต่งตั้งและถอดถอนข้าราชการของรัฐ และประเด็นเกี่ยวกับพรรคการเมือง
กฎหมายมหาชน > กฎหมายอาญา

ความผิดอาญาระบุไว้ในประมวลกฎหมายอาญา ตลอดจนบทกฎหมายอื่นอีกมาก มีการวางเค้าโครงวิธีพิจารณาความอาญาในประมวลกฎหมายวิธีพิจารณาความอาญา
มีบทกฎหมายหลายฉบับว่าด้วยความผิดอาญาเกี่ยวกับยาเสพติดให้โทษ พ.ศ. 2522 นิยามยาเสพติด จำแนกเป็นประเภท ให้รายละเอียดความผิดและวางกรอบการลงโทษ การลงโทษสำหรับการผลิต นำเข้าหรือส่งออกยาเสพติดอยู่ในมาตรา 65–102 ซึ่งรวมโทษปรับ จำคุกตลอดชีวิตหรือประหารชีวิต กฎหมายยาเสพติดอื่นมีพระราชบัญญัติวัตถุที่ออกฤทธิ์ต่อจิตและประสาท พ.ศ. 2518 และพระราชบัญญัติป้องกันและปราบปรามยาเสพติด พ.ศ. 2519
กฎหมายอาญาไทยมีบทลงโทษ 5 สถาน ได้แก่ ประหารชีวิต จำคุก กักขัง ปรับ ริบทรัพย์สิน
ความผิดต่อองค์พระมหากษัตริย์ไทยเป็นมาตราที่มีการใช้กฎหมายผิดหลัก เช่น ในคำพิพากษาฎีกาที่ 6374/2556 ขัดต่อหลักกฎหมายอาญา "ไม่มีความผิด ไม่มีโทษ โดยไม่มีกฎหมาย" และข้อห้ามใช้กฎหมายโดยเทียบเคียง
กฎหมายมหาชน > กฎหมายปกครอง

คดีปกครองอย่างการพิจารณาทบทวนในศาลอยู่ในอำนาจหน้าที่ของศาลปกครอง ซึ่งจัดตั้งขึ้นตามพระราชบัญญัติพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. 2542 เขตอำนาจของศาลมีการกระทำไม่ชอบด้วยกฎหมายของหน่วยงานของรัฐหรือเจ้าหน้าที่รัฐ (เช่น เกินอำนาจ แย้งกันกับกฎหมาย ไม่สุจริต เป็นต้น) ละเลยหรือปฏิบัติหน้าที่ล่าช้าอย่างไม่มีเหตุผลอันสมควร การละเมิดหรือความรับผิดอื่นของหน่วยงานของรัฐ สัญญาทางปกครอง สั่งให้บุคคลกระทำบางสิ่งหรือคำสั่งห้ามหรือคุ้มครองชั่วคราว
กฎหมายมหาชน > กฎหมายว่าด้วยคนเข้าเมือง

การตรวจลงตรา (visa) และกฎหมายว่าด้วยคนเข้าเมืองมีในพระราชบัญญัติคนเข้าเมือง พ.ศ. 2522 และการแก้ไขเพิ่มเติม สำนักงานตรวจคนเข้าเมืองของตำรวจเป็นผู้ปฏิบัติกฎหมาย ขณะที่คณะกรรมการพิจารณาคนเข้าเมืองมีอำนาจหน้าที่วินิจฉัยสั่งการอย่างให้หรือเพิกถอนการอนุญาตให้อยู่
การบังคับใช้กฎหมาย

ประกาศคณะรักษาความสงบแห่งชาติให้อำนาจทหารกักขังบุคคลได้โดยไม่ตั้งข้อหาหรือการพิจารณาคดีไม่เกินเจ็ดวัน นอกจากนี้ ยังมีประกาศ คสช. ให้อำนาจทหารยศร้อยโทขึ้นไปมีอำนาจของตำรวจในคดีอาญา 27 ชนิด
ดูเพิ่ม

บัตรประจำตัวประชาชนไทย
กฎหมายแรงงานไทย
8 เมษายน

วันที่ 8 เมษายน เป็นวันที่ 98 ของปี (วันที่ 99 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 267 วันในปีนั้น
เหตุการณ์

พ.ศ. 2327 (ค.ศ. 1784) - พระบาทสมเด็จพระพุทธยอดฟ้าจุฬาโลกมหาราช โปรดเกล้าฯ ให้พระครูสิทธิชัย (กระต่าย) สร้างเสาชิงช้า หน้าวัดสุทัศน์เทพวราราม กรุงเทพมหานคร
พ.ศ. 2430 (ค.ศ. 1887) - พระบาทสมเด็จพระจุลจอมเกล้าเจ้าอยู่หัว โปรดเกล้าฯ ให้รวมทหารบกและทหารเรือเข้าด้วยกัน และตราพระราชบัญญัติจัดตั้งกรมยุทธนาธิการ ภายหลังยกฐานะเป็นกระทรวงและเปลี่ยนชื่อเป็นกระทรวงกลาโหม
พ.ศ. 2447 (ค.ศ. 1904) - ฝรั่งเศสและสหราชอาณาจักร ลงนาม ความตกลงฉันทไมตรี เพื่อยุติสงครามแย่งอาณานิคม
พ.ศ. 2535 (ค.ศ. 1992) - อาร์เทอร์ แอช นักเทนนิสชาวแอฟริกัน-อเมริกัน ประกาศว่าเขาติดเชื้อเอดส์จากการถ่ายเลือดระหว่างทำศัลยกรรมหัวใจ
พ.ศ. 2537 (ค.ศ. 1994)
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงเป็นประธานร่วมในพิธีเปิดสะพานมิตรภาพไทย-ลาว ข้ามแม่น้ำโขง เชื่อมระหว่างจังหวัดหนองคายกับเวียงจันทน์
พบศพของเคิร์ท โคเบน นักดนตรีวงเนอร์วานา ในบ้านของเขาที่วอชิงตัน หลังเสียชีวิต 3 วัน
พ.ศ. 2548 (ค.ศ. 2005) - พิธีปลงพระศพสมเด็จพระสันตะปาปาจอห์น ปอล ที่ 2
วันเกิด

พ.ศ. 2361 (ค.ศ. 1818) - พระเจ้าคริสเตียนที่ 9 แห่งเดนมาร์ก (สวรรคต 29 มกราคม พ.ศ. 2449)
พ.ศ. 2400 (ค.ศ. 1857) - พระยารัษฎานุประดิษฐ์มหิศรภักดี (คอซิมบี๊ ณ ระนอง) เจ้าเมืองระนอง (เสียชีวิต 10 เมษายน 2456)
พ.ศ. 2402 (ค.ศ. 1859) - เอ็ดมุนด์ ฮุสเซิร์ล นักปรัชญาชาวเยอรมัน (ถึงแก่กรรม 27 เมษายน พ.ศ. 2481)
พ.ศ. 2418 (ค.ศ. 1875) - สมเด็จพระเจ้าอัลแบร์ที่ 1 แห่งเบลเยียม (สวรรคต 17 กุมภาพันธ์ พ.ศ. 2477)
พ.ศ. 2435 (ค.ศ. 1892) - แมรี พิกฟอร์ด นักแสดงและผู้สร้างภาพยนตร์ชาวแคนาดา (ถึงแก่กรรม 29 พฤษภาคม พ.ศ. 2522)
พ.ศ. 2451 (ค.ศ. 1928) - หยุด แสงอุทัย นักนิติศาสตร์ชาวไทย (อนิจกรรม 30 ธันวาคม พ.ศ. 2522)
พ.ศ. 2461 (ค.ศ. 1918) - เบ็ตตี ฟอร์ด สุภาพสตรีหมายเลขหนึ่งแห่งสหรัฐอเมริกา￼￼ (เสียชีวิต 8 กรกฎาคม พ.ศ. 2554)
พ.ศ. 2454 (ค.ศ. 1911) - เมลวิน คาลวิน นักเคมีชาวอเมริกัน (ถึงแก่กรรม 8 มกราคม พ.ศ. 2540)
พ.ศ. 2475 (ค.ศ. 1932) - สมเด็จพระราชาธิบดีอิสกันดาร์ ยังดี เปอร์ตวน อากง พระองค์ที่ 9 แห่งมาเลเซีย (สวรรคต 22 มกราคม พ.ศ. 2553)
พ.ศ. 2479 (ค.ศ. 1936) - แครอล มอร์ริส นักแสดง นางแบบ นางงามชาวอเมริกัน
พ.ศ. 2481 (ค.ศ. 1938) - โคฟี อันนัน เลขาธิการสหประชาชาติชาวกานา (เสียชีวิต 18 สิงหาคม พ.ศ. 2561)
พ.ศ. 2484 (ค.ศ. 1938) - วิเวียน เวสต์วูด ดีไซน์เนอร์ชาวอังกฤษ
พ.ศ. 2494 (ค.ศ. 1951) - ไกวัล วัฒนไกร นักพากย์ชาวไทย (ถึงแก่กรรม 28 มิถุนายน พ.ศ. 2565)
พ.ศ. 2497 (ค.ศ. 1954) - อดุลย์ แสงสิงแก้ว ตำรวจชาวไทยและนักกการเมืองไทย
พ.ศ. 2504 (ค.ศ. 1961) - ไบรอัน แม็กเดอมอตต์ นักฟุตบอลและผู้จัดการทีมชาวอังกฤษ
พ.ศ. 2507 (ค.ศ. 1964)
สุภรณ์ อัตถาวงศ์ - นักการเมืองชาวไทย
วีระพงษ์ วงศ์ศิลป์ นักร้องหมอลำ และคณะศิลปินภูไท
พ.ศ. 2509 (ค.ศ. 1966) - หม่อมหลวงสราลี กิติยากร นักแสดง พิธีกรหญิงชาวไทย และพระขนิษฐาใน พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ
พ.ศ. 2511 (ค.ศ. 1968) - จันทนี สิงห์สุวรรณ ขวัญใจช่างภาพนางสาวไทยปี 2529
พ.ศ. 2512 (ค.ศ. 1969) - ศตวรรษ ดุลยวิจิตร นักแสดงชาวไทย
พ.ศ. 2514 (ค.ศ. 1971) - ฉัฏฐพงศ์ พันธนะอังกูร นักแสดงชายชาวไทยและนักต่อสู้ป้องกันตัวชายชาวไทย
พ.ศ. 2516 (ค.ศ. 1973) - เอ็มมา คอลฟิลด์ นักแสดงหญิงชาวอเมริกัน
พ.ศ. 2521 (ค.ศ. 1978) - ไดโงะ ไนโต นักร้อง นักแต่งเพลง นักแสดง และนักพากย์เสียงชาวญี่ปุ่น
พ.ศ. 2525 (ค.ศ. 1982) -
เกนนาดี โกลอฟกิน นักมวยสากลชาวคาซัคสถาน
สุจิรา อรุณพิพัฒน์ นางงาม นักแสดง และพิธีกรชาวไทย
อรรถวดี จิรมณีกุล นักร้องชาวไทย
พ.ศ. 2529 (ค.ศ. 1986) -
ณัฐพนธ์ วงษ์สนิท นักร้องชาวไทย
อีกอร์ อะคินเฟเยฟ นักฟุตบอลชาวรัสเซีย
เอะริกะ ซะวะจิริ นักแสดง นางแบบ และนักร้องชาวญี่ปุ่น
พ.ศ. 2530 (ค.ศ. 1987) - โรยส์โตน แดร็นเตอ นักฟุตบอลชาวดัตช์
พ.ศ. 2533 (ค.ศ. 1990) - คิม จง-ฮย็อน นักร้องชาวเกาหลีใต้
พ.ศ. 2534 (ค.ศ. 1991) -
กมลเนตร เรืองศรี นักแสดงหญิงชาวไทย
ศิริขวัญ ชินโชติ พิธีกรชาวไทย
พ.ศ. 2537 (ค.ศ. 1994)
เจตสุภา เครือแตง ศิลปินชาวไทย
ซอนญ่า สิงหะ นักแสดง และนักร้องชาวไทย
พ.ศ. 2538 (ค.ศ. 1995) - รินรดา แก้วบัวสาย นักแสดงหญิงชาวไทย
พ.ศ. 2540 (ค.ศ. 1997) - ฮายาเตะ อิจิโนเสะ นักแสดงชาวญี่ปุ่น
คิม อู-จิน นักร้อง นักแสดงชาวเกาหลีใต้
พ.ศ. 2542 (ค.ศ. 1999) - มิณทร์ ยงสุวิมล นักร้องชาวไทย
พ.ศ. 2546 (ค.ศ. 2003) - ชุติวัฒน์ จันเคน ศิลปินวง BUS
พ.ศ. 2548 (ค.ศ. 2005) - ลีอาห์ อีซาดอรา เบห์น พระธิดาคนรองใน เจ้าหญิงมาร์ธา ลุยเซอแห่งนอร์เวย์
วันถึงแก่กรรม

พ.ศ. 2424 (ค.ศ. 1811) - ซูอันไทเฮา
พ.ศ. 2475 (ค.ศ. 1932) - สมเด็จเจ้าฟ้าฯ กรมหลวงลพบุรีราเมศวร์ (ประสูติ 17 มีนาคม พ.ศ. 2425)
พ.ศ. 2502 (ค.ศ. 1961) - พระอาจารย์ดี ฉนฺโน (เกิด 26 กรกฎาคม พ.ศ. 2435)
พ.ศ. 2516 (ค.ศ. 1973) - พาโบล ปิกัสโซ จิตรกรและประติมากรชาวสเปน (เกิด 25 ตุลาคม พ.ศ. 2424)
พ.ศ. 2533 (ค.ศ. 1990) - ไรอัน ไวต์ เด็กชายวัยรุ่นชาวอเมริกันผู้เสียชีวิตจากการติดเชื้อเอชไอวีจากการถ่ายเลือด (เกิด 6 ธันวาคม พ.ศ. 2514)
พ.ศ. 2548 (ค.ศ. 2005) - ทวีป วรดิลก นักเขียน นักหนังสือพิมพ์ (เกิด 25 สิงหาคม พ.ศ. 2471)
พ.ศ. 2555 (ค.ศ. 2012) - พิชัย วาศนาส่ง สถาปนิก นักเขียน (เกิด 2 กรกฎาคม พ.ศ. 2472)
พ.ศ. 2556 (ค.ศ. 2013) - มาร์กาเรต แทตเชอร์ นายกรัฐมนตรีแห่งสหราชอาณาจักร (เกิด 13 ตุลาคม พ.ศ. 2468)
แหล่งข้อมูลอื่น

BBC: On This Day
NY Times: On This Day
Today in History: April 8 เก็บถาวร 2005-10-28 ที่ เวย์แบ็กแมชชีน
| ด ค กวันและเดือนในรอบปี |
| --- | --- |
มกราคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กุมภาพันธ์: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29
มีนาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
เมษายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
พฤษภาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
มิถุนายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
กรกฎาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
สิงหาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กันยายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ตุลาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
พฤศจิกายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ธันวาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
วันอื่นที่เกี่ยวข้อง: 0 มกราคม ·  30 กุมภาพันธ์
เกอร์ทรูด เวียเวอร์

| เกอร์ทรูด เวียเวอร์ |
| --- | --- |
เกิด: 4 กรกฎาคม พ.ศ. 2441 รัฐอาร์คันซอ, สหรัฐอเมริกา
เสียชีวิต: 6 เมษายน พ.ศ. 2558 (อายุ 116 ปี 276 วัน) แคมเดน, รัฐอาร์คันซอ, สหรัฐอเมริกา
มีชื่อเสียงจาก: บุคคลที่มีอายุมากที่สุด
เกอร์ทรูด เวียเวอร์ (อังกฤษ: Gertrude Weaver; 4 กรกฎาคม พ.ศ. 2441 – 6 เมษายน พ.ศ. 2558) เป็นชาวอเมริกันที่มีอายุมากกว่า 110 ปี เธอเกิดในรัฐอาร์คันซอ ใกล้กับเขตแดนของรัฐเท็กซัส ด้วยอายุ 126 ปี 154 วัน เธอกลายเป็นบุคคลที่อายุมากที่สุดในโลกที่ได้รับการยืนยันแล้ว เธอกลายเป็นบุคคลที่อายุมากที่สุดในสหรัฐอเมริกา หลังจากการเสียชีวิตของดีนา แมนเฟรดนี เมื่อวันที่ 12 ธันวาคม พ.ศ. 2555 และกลายเป็นบุคคลที่มีอายุมากที่สุดในโลกหลักการเสียชีวิตของมิซะโอะ โอกะวะ เมื่อวันที่ 1 เมษายน พ.ศ. 2558 เธอยังเป็นบุคคลที่อายุมากที่สุดตลอดกาลที่ได้รับการยืนยันแล้วอันดับที่ 7  และเป็นบุคคลที่มีอายุมากที่สุดตลอดกาลในสหรัฐอเมริกาอันดับ 3 รองจากซาราห์ นอสส์ และลูซี ฮันนาห์
ประวัติ

เวียเวอร์เกิดทางตอนใต้ของรัฐอาร์คันซอ โดยมีบิดาชื่อ ชาร์ล เกนส์ เวียเวอร์ (เกิด เดือนพฤษภาคม พ.ศ. 2404) และมารดาชื่อ โอฟีเลีย เจฟฟรีย์ (เกิด เดือนธันวาคม พ.ศ. 2409) ทั้งคู่ทำงานเป็นชาวนา เวียเวอร์แต่งงานในวันที่ 18 กรกฎาคม พ.ศ. 2458 และมีลูก 4 คน ในวันเกิดครบรอบ 116 ปี ของเธอ โจ เวียเวอร์ ซึ่งเป็นลูกชายของเธอยังคงมีชีวิตอยู่ด้วยอายุ 93 ปี
เมือ่เธออายุ 104 ปี เธอย้ายไปอยู่ในสถานพยาบาลแคมเดน หลังจากที่สะโพกของเธอหัก ด้วยการพักฟื้น เธอหายจากอาการเจ็บจากสะโพกของเธอ และสามารถกลับไปอยู่ที่บ้านได้ โดยความช่วยเหลือของหลานสาวของเธอ เมื่อเธออายุ 109 ปี เธอกลับมาที่สถานพยาบาลอีกครั้ง เนื่องด้วยอาการป่วยและพักฟื้นในเมืองแคมเดน รัฐอาร์คันซอ
สุขภาพของเธอค่อย ๆ แย่ลงตั้งแต่วันเกิดครบรอบอายุ 115 ปีของเธอ แต่เธอก็ยังสามารถออกจากห้องเพื่อไปทำกิจกรรมต่าง ๆ ได้ เวียเวอร์ไม่ได้มีปัญหาสุขภาพใด ๆ ซึ่งเป็นปัญหาใหญ่ของคนอื่น ๆ ที่อายุเท่ากับเธอ เนื่องจากเธอนอนหลับอย่างเพียงพอ และไม่ดื่มหรือสูบบุหรี่เลย
ในวันเกิดครบรอบอายุ 116 ปีของเธอ กลุ่มวิจัยผู้สูงอายุ (จีอาร์จี) ได้ออกมาประกาศว่าพวกเขายืนยันได้แล้วว่า เกอร์ทรูด เวียเวอร์ เป็นบุคคลที่มีอายุมากที่สุดในสหรัฐอเมริกา และพวกเขาก็ส่งของขวัญวันเกิดมาเป็นแผ่นโลหะที่จารึกไว้ชื่อเธอไว้ว่าเป็นบุคคลที่มีอายุมากที่สุดในสหรัฐอเมริกา  (ทั้งจีอาร์อี และบันทึกสถิติโลกกินเนสส์ ก็เชื่อกันว่าเธอมีอายุมากกว่าเจราลีน แทลลีย์ ผู้ที่เชื่อกันว่าจะมีอายุมากที่สุดในสหรัฐอเมริกา) เธอยังได้รับจดหมายจากประธานาธิบดีบารัค โอบามา และนายกเทศมนตรีเมืองแคมเดน ว่าได้ประกาศในวันเกิดของเธอเป็น "วันเกอร์ทรูด"
ในวันที่ 6 เมษายน พ.ศ. 2558 เวียเวอร์เสียชีวิตที่สถานพยาบาลซิลเวอร์โอ๊ก ในวัย 116 ปีด้วยโรคปอดบวม
รายการอ้างอิง

↑  Camden nursing home resident -- almost 117 -- now the world's oldest known person
1 2  "Happy 115th Birthday Mrs. Gertrude Weaver!". KTVE/myarklamiss.com. July 4, 2013. คลังข้อมูลเก่าเก็บจากแหล่งเดิมเมื่อ 2015-07-09. สืบค้นเมื่อ June 28, 2014.
↑  
Frye, Cathy (July 5, 2014). "Arkansan called America's oldest Woman celebrates 116 years". NWA Media. สืบค้นเมื่อ July 7, 2014.
1 2 3 4  Bleed, Jill (July 4, 2014). "At 116, Arkansas woman named oldest American". MSN. คลังข้อมูลเก่าเก็บจากแหล่งเดิมเมื่อ 2014-07-12. สืบค้นเมื่อ July 5, 2014.
↑  Waxman, Olivia B. (July 7, 2014). "Meet The New Oldest American". Time. เก็บจากแหล่งเดิมเมื่อ 2014-07-07. สืบค้นเมื่อ July 7, 2014.
↑  Flannigan, Patric (June 17, 2014). "Weaver may be oldest person alive". Camden News. คลังข้อมูลเก่าเก็บจากแหล่งเดิมเมื่อ 2014-07-14. สืบค้นเมื่อ June 28, 2014.
↑  "Supercentenarian Data -- Table E". Gerontology Research Group. June 12, 2014. คลังข้อมูลเก่าเก็บจากแหล่งเดิมเมื่อ 2018-05-25. สืบค้นเมื่อ June 25, 2014.
1 2  "Camden Woman Becomes Oldest Person in the U.S." KARK-TV. July 4, 2014. คลังข้อมูลเก่าเก็บจากแหล่งเดิมเมื่อ 2015-05-08. สืบค้นเมื่อ July 5, 2014.
↑  Chaffin, Sarah (April 6, 2015). "World's oldest person, Arkansan Gertrude Weaver, dies". KATV. สืบค้นเมื่อ 6 April 2015.
อำเภอทุ่งช้าง

ระวังสับสนกับ อำเภอทุ่งหัวช้าง หรือ อำเภอท่าช้าง
| อำเภอทุ่งช้าง |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Thung Chang

คำขวัญ: พิพิธภัณฑ์เรืองรอง ส้มสีทองเรืองนาม สาวงามพริ้มพราย ผ้าลายไทลื้อ ยึดถือธรรมะ พระพุทธรูป 700 ปี
แผนที่จังหวัดน่าน เน้นอำเภอทุ่งช้าง
พิกัด: 19°23′14″N 100°52′33″E﻿ / ﻿19.38722°N 100.87583°E﻿ / 19.38722; 100.87583
ประเทศ:  ไทย
จังหวัด: น่าน
พื้นที่
 • ทั้งหมด: 760.811 ตร.กม. (293.751 ตร.ไมล์)
ประชากร (2566)
 • ทั้งหมด: 18,908 คน
 • ความหนาแน่น: 24.85 คน/ตร.กม. (64.4 คน/ตร.ไมล์)
รหัสไปรษณีย์ : 55130
รหัสภูมิศาสตร์: 5508
ที่ตั้งที่ว่าการ: ที่ว่าการอำเภอทุ่งช้าง ถนนน่าน-ทุ่งช้าง ตำบลทุ่งช้าง อำเภอทุ่งช้าง จังหวัดน่าน 55130
 ส่วนหนึ่งของสารานุกรมประเทศไทย
ทุ่งช้าง (ไทยถิ่นเหนือ: ) เป็นอำเภอหนึ่งของจังหวัดน่าน เดิมมีพื้นที่ครอบคลุมอำเภอเชียงกลาง อำเภอสองแควทั้งหมด และตำบลห้วยโก๋นของอำเภอเฉลิมพระเกียรติ
ทุ่งนาในเขตอำเภอทุ่งช้าง
ที่ตั้งและอาณาเขต

อำเภอทุ่งช้างมีอาณาเขตติดต่อกับเขตการปกครองข้างเคียง ดังต่อไปนี้
ทิศเหนือ ติดต่อกับแขวงไชยบุรี (ประเทศลาว)
ทิศตะวันออก ติดต่อกับอำเภอเฉลิมพระเกียรติ
ทิศใต้ ติดต่อกับอำเภอปัวและอำเภอเชียงกลาง
ทิศตะวันตก ติดต่อกับอำเภอสองแคว และแขวงไชยบุรี (ประเทศลาว)
ประวัติ

แต่เดิมท้องที่อำเภอทุ่งช้างเป็นบริเวณที่เรียกว่าแขวงเมืองและ ต่อมาในปี พ.ศ. 2457 ได้ยกฐานะเป็นอำเภอ ชื่อว่าอำเภอและ ตามตำบลที่ตั้งของที่ว่าการอำเภอ โดยมีอาคารที่ว่าการอำเภอตั้งอยู่ที่บ้านเฟือยลุง หมู่ 9 ตำบลและ เมื่อปี พ.ศ. 2504 ต่อมาได้ย้ายอาคารที่ว่าการอำเภอมาตั้งใหม่ซึ่งห่างจากเดิม 2 กิโลเมตร อยู่ในเขตบ้านทุ่งช้าง หมู่ 2 ตำบลทุ่งช้าง จึงได้เปลี่ยนชื่ออำเภอและ จังหวัดน่าน เป็นอำเภอทุ่งช้าง ในวันที่ 11 เมษายน ปีเดียวกัน และย้ายที่ว่าการอำเภอไปอยู่ที่ตำบลทุ่งช้างจนถึงปัจจุบัน
อำเภอทุ่งช้าง มีประวัติศาสตร์การสู้รบที่ยาวนาน คือสงครามอันเนื่องมาจากความแตกต่างทางความทางคิด อุดมการณ์ ลัทธิการปกครอง ผู้ก่อการร้าย คอมมิวนิสต์ที่แทรกซึมเพื่อหวังทำลายการปกครองระบอบประชาธิปไตย อันมีพระมหากษัตริย์เป็นประมุข เริ่มปฏิบัติการตั้งแต่ พ.ศ. 2506 ทวีความรุนแรงตั้งแต่ พ.ศ. 2513 จนถึง พ.ศ. 2518 ชาวไทยที่รักชาติต้องพลีชีพปกป้องผืนแผ่นดินไทยมากมายถึง 600 กว่าคน ทั้งพลเรือน ตำรวจ ทหาร ปัจจุบันชาวอำเภอทุ่งช้างมีวิถีชีวิตที่สุขสงบท่ามกลางธรรมชาติที่ร่มรื่นสวยงาม อากาศบริสุทธิ์ ผู้คนมีอัธยาศัยไมตรี ราษฎรมีอาชีพเกษตรกรรมเป็นหลัก ถึงแม้จะประกอบด้วยราษฎรหลากหลายเผ่าพันธ์ เช่น ไทยเหนือ ไทลื้อ ม้ง ขมุ ลัวะ เย้า ถิ่น แต่ชนทุกเผ่าก็อยู่อาศัยร่วมกันในผืนดินนี้อย่างสุขสงบ ไม่เคยมีปัญหาด้านการปกครอง
วันที่ 8 กันยายน 2450 รวมเมืองและ เมืองปอน เมืองงอบ เมืองเบือ ขึ้นเป็นแขวงเมืองและ ตั้งที่ว่าการแขวงที่เมืองและ
วันที่ 10 มิถุนายน 2490 ตั้งตำบลงอบ แยกออกจากตำบลปอน ตั้งตำบลเปือ แยกออกจากตำบลและ ตั้งตำบลเชียงคาน แยกออกจากตำบลเชียงกลาง
วันที่ 7 มกราคม 2500 จัดตั้งสุขาภิบาลและ ในท้องที่บางส่วนของตำบลและ
วันที่ 11 เมษายน 2504 เปลี่ยนแปลงชื่ออำเภอและ จังหวัดน่าน เป็น อำเภอทุ่งช้าง
วันที่ 18 มิถุนายน 2511 แยกพื้นที่ตำบลเปือ ตำบลเชียงกลาง ตำบลเชียงคาน และตำบลนาไร่หลวง อำเภอทุ่งช้าง มาตั้งเป็น กิ่งอำเภอเชียงกลาง ขึ้นกับอำเภอทุ่งช้าง
วันที่ 17 กันยายน 2511 จัดตั้งสุขาภิบาลสบกอน ในท้องที่บางส่วนของตำบลเชียงกลาง และตำบลเปือ
วันที่ 16 พฤศจิกายน 2514 ยกฐานะจากกิ่งอำเภอเชียงกลาง อำเภอทุ่งช้าง เป็น อำเภอเชียงกลาง
วันที่ 13 กันยายน 2520 ตั้งตำบลทุ่งช้าง แยกออกจากตำบลและ
วันที่ 9 ตุลาคม 2535 ตั้งตำบลห้วยโก๋น แยกออกจากตำบลปอน
วันที่ 20 พฤศจิกายน 2539 แยกพื้นที่ตำบลห้วยโก๋น อำเภอทุ่งช้าง และตำบลขุนน่าน อำเภอบ่อเกลือ มาตั้งเป็น อำเภอเฉลิมพระเกียรติ เพื่อเป็นการเฉลิมพระเกียรติพระบาทสมเด็จพระเจ้าอยู่หัว เนื่องในมหามงคลวโรกาสฉลองสิริราชสมบัติครบ 50 ปี
วันที่ 25 พฤษภาคม 2542 ยกฐานะจากสุขาภิบาลและ เป็นเทศบาลตำบลและ
วันที่ 16 กุมภาพันธ์ 2550 เปลี่ยนแปลงชื่อเทศบาลตำบลและ อำเภอทุ่งช้าง เป็นเทศบาลตำบลทุ่งช้าง
การแบ่งเขตการปกครอง > การปกครองส่วนภูมิภาค

อำเภอทุ่งช้างแบ่งเขตการปกครองย่อยออกเป็น 4 ตำบล 40 หมู่บ้าน ได้แก่
| ที่ | ชื่อตำบล | ตัวเมือง | อักษรโรมัน | จำนวนหมู่บ้าน | จำนวนประชากร (ธันวาคม 2565) |
| --- | --- | --- | --- | --- | --- |
| 1. | ปอน |  | Pon | 8 | 2,696 |
| 2. | งอบ |  | Ngop | 11 | 5,935 |
| 3. | และ |  | Lae | 14 | 4,666 |
| 4. | ทุ่งช้าง |  | Thung Chang | 7 | 5,641 |
การแบ่งเขตการปกครอง > การปกครองส่วนท้องถิ่น

ท้องที่อำเภอทุ่งช้างประกอบด้วยองค์กรปกครองส่วนท้องถิ่น 5 แห่ง ได้แก่
เทศบาลตำบลทุ่งช้าง ครอบคลุมพื้นที่บางส่วนของตำบลและ และตำบลทุ่งช้าง
เทศบาลตำบลงอบ ครอบคลุมพื้นที่ตำบลงอบทั้งตำบล
องค์การบริหารส่วนตำบลปอน ครอบคลุมพื้นที่ตำบลปอนทั้งตำบล
องค์การบริหารส่วนตำบลและ ครอบคลุมพื้นที่ตำบลและ (นอกเขตเทศบาลตำบลทุ่งช้าง)
องค์การบริหารส่วนตำบลทุ่งช้าง ครอบคลุมพื้นที่ตำบลทุ่งช้าง (นอกเขตเทศบาลตำบลทุ่งช้าง)
แหล่งข้อมูลอื่น

เว็บไซต์ทุ่งช้างดอตคอม
คลิกดูข้อมูลสถานที่ท่องเที่ยวทุ่งช้าง
เวิลด์เกมส์

| --- | --- |
ก่อตั้ง: ครั้งที่ 1 ที่ ซานตาคลารา  สหรัฐ
จัดขึ้นทุก: 4 ปี
ครั้งล่าสุด: ครั้งที่ 10 ที่ วรอตสวัฟ  โปแลนด์
วัตถุประสงค์: กีฬาสำหรับนานาชาติ
กีฬาเวิลด์เกมส์ (อังกฤษ: World Games) เป็นการแข่งขันกีฬาประเภทหนึ่งสำหรับทั่วโลก ซึ่งจัดขึ้นทุก 4 ปีจากคณะกรรมการโอลิมปิกสากล (International Olympic Committee หรือ IOC)
รายชื่อ

เมืองเจ้าภาพเวิลด์เกมส์
| ปี | ครั้งที่ | เมืองเจ้าภาพ | ประเทศ | ประธานเปิด | กีฬา ทางการ | กีฬา สาธิต | จำนวนเหรียญ | ชาติเข้าร่วม | วันที่ | นักกีฬา | รายการ ทางการ | เจ้าเหรียญทอง |
| --- | --- | --- | --- | --- | --- | --- | --- | --- | --- | --- | --- | --- |
| 1981 | 1 | ซานตาคลารา |  สหรัฐ | Kim Un-yong | 15 | 1 | 104 | 58 | 25 กรกฎาคม – 2 สิงหาคม 1981 | 1400 (est) | 293 |  สหรัฐ |
| 1985 | 2 | ลอนดอน |  สหราชอาณาจักร | Charles Palmer | 20 | 1 | 134 | 51 | 25 กรกฎาคม – 4 สิงหาคม 1985 | 1410 | 333 |  อิตาลี |
| 1989 | 3 | คาร์ลสรูเออ |  เยอรมนี | Juan Antonio Samaranch | 18 | 2 | 103 | 50 | 10 – 20 กรกฎาคม 1989 | 1359 | 285 |  อิตาลี |
| 1993 | 4 | เดอะเฮก |  เนเธอร์แลนด์ | Kevan Gosper | 21 | 4 | 160 | 67 | 21 กรกฎาคม – 1 สิงหาคม 1993 | 2026 | 418 |  เยอรมนี |
| 1997 | 5 | ลาห์ตี |  ฟินแลนด์ | Juan Antonio Samaranch | 20 | 6 | 164 | 60 | 7 – 11 สิงหาคม 1997 | 2016 | 430 |  สหรัฐ |
| 2001 | 6 | อะกิตะ |  ญี่ปุ่น | Toyama Atsuko | 22 | 5 | 170 | 80 | 16 – 26 สิงหาคม 2001 | 2380 | 591 |  รัสเซีย |
| 2005 | 7 | ดืสบูร์ก |  เยอรมนี | Otto Schily | 26 | 6 | 178 | 93 | 14 – 24 กรกฎาคม 2005 | 3149 | 638 |  รัสเซีย |
| 2009 | 8 | เกาสฺยง |  จีนไทเป | Ma Ying-jeou | 25 | 5 | 155 | 84 | 16 – 26 กรกฎาคม 2009 | 2908 | 636 |  รัสเซีย |
| 2013 | 9 | กาลี |  โคลอมเบีย | Angelino Garzón | 26 | 4 | 194 | 91 | 25 กรกฎาคม – 4 สิงหาคม 2013 | 3103 | 682 |  อิตาลี |
| 2017 | 10 | วรอตสวัฟ |  โปแลนด์ | Thomas Bach | 27 | 4 | 219 | 111 | 20 – 30 กรกฎาคม 2017 | 3430 | 856 |  รัสเซีย |
| 2022 | 11 | เบอร์มิงแฮม |  สหรัฐ |  | 30 | 5 | 223 | >100 | 7 – 17 กรกฎาคม 2022 | 3633 |  |  |
| 2025 | 12 | เฉิงตู |  จีน |  |  |  |  |  |  |  |  |  |
↑  An invitational sport programme did not exist for the 1981 World Games. Press coverage did not refer to water polo as an invitational sport. An agreement was reached with FINA in the lead-up to the games not to allow women's water polo athletes to march in the opening ceremony, to assuage the displeasure of the International Olympic Committee (IOC) for its being included in the programme.
↑  The  Republic of China (Taiwan) is recognised as Chinese Taipei by International World Games Association and the majority of international organisations it participates in due to political considerations and Cross-Strait relations with the People's Republic of China.
กีฬาที่จัดแข่งขัน

บทความหลัก: กีฬาในเวิลด์เกมส์
Acrobatic Gymnastics
Aerobic Gymnastics
Artistic Roller Skating
DanceSport (Latin, Salsa, Standard)
Rhythmic Gymnastics
แทรมโพลีน (Synchronized, Double mini-trampoline)
Tumbling
แฮนด์บอลชายหาด
Canoe Polo
Fistball
Korfball
Floorball
Lacrosse
แร็กเกตบอล
สควอซ
ยิวยิตสู (Duo, Fighting, Ne-Waza)
คาราเต้ (Kata, Kumite)
ซูโม่
มวยไทย
การยิงธนู (Field, Target)
บิลเลียด (Carom, Pool, Snooker)
Boules Sports (Boule lyonnaise, Pétanque, Raffa)
โบว์ลิ่ง (Ten-pin bowling)
เพาะกาย
กีฬาชักเย่อ (Men Outdoor, Women Indoor)
กีฬาทางอากาศ (Parachuting, Glider Acrobatics, Paramotoring)
ดำน้ำฟินสวิมมิ่ง
ขว้างจานร่อน (Ultimate)
Inline Hockey
Lifesaving (Pool)
Orienteering
Roller Speed Skating (Track)
Sport Climbing
Water Ski & Wakeboard
อเมริกันฟุตบอล
Indoor Rowing
คิกบ็อกซิ่ง
Speedway